Virallinen lehti nro C 339 , 10/11/1997 s. 0052



A4-0319/97 Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi mallien oikeudellisesta suojasta (C4-0296/97 - 00/0464 (COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan (C4-0296/97 - 00/0464 (COD)), - ottaa huomioon ensimmäisessä käsittelyssä antamansa lausunnon ((EYVL C 287, 30.10.1995, s. 157)) komission ehdotuksesta Euroopan parlamentille ja neuvostolle (KOM(93)0344) ((EYVL C 345, 23.12.1993, s. 14)), - ottaa huomioon komission muutetun ehdotuksen Euroopan parlamentille ja neuvostolle (KOM(96)0066) ((EYVL C 142, 14.5.1996, s. 7)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon oikeusasioita ja kansalaisten oikeuksia käsittelevän valiokunnan suosituksen toiseen käsittelyyn (A4-0319/97); 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään parlamentin tarkistukset, muuttamaan yhteistä kantaansa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 2) Johdanto-osan 13 kappale >Alkuperäinen teksti> 13. arvioitaessa, onko mallilla yksilöllinen luonne, olisi otettava perustaksi se, poikkeaako mallia tarkastelevan asiantuntevan käyttäjän siitä saama yleisvaikutelma selvästi olemassa olevista malleista, ottaen huomioon sen tuotteen luonteen, johon mallia sovelletaan tai johon se sisältyy, ja erityisesti sen teollisuudenalan, johon se kuuluu, sekä mallin luojalla olevan vapauden sen kehittelyssä, >EP:n äänestyksessä hyväksytty teksti> 13. arvioitaessa, onko mallilla yksilöllinen luonne, olisi otettava perustaksi se, poikkeaako mallia tarkastelevan asiantuntevan käyttäjän siitä saama yleisvaikutelma olemassa olevista malleista, ottaen huomioon sen tuotteen luonteen, johon mallia sovelletaan tai johon se sisältyy, ja erityisesti sen teollisuudenalan, johon se kuuluu, sekä mallin luojalla olevan vapauden sen kehittelyssä, (Tarkistus 3) 3 artiklan 3 kohdan a alakohta >Alkuperäinen teksti> a) jos osan, vaikka se sisältyy moniosaiseen tuotteeseen, voidaan kohtuullisella tavalla olettaa olevan näkyvissä tuotteen tavanomaisen käytön aikana, ja >EP:n äänestyksessä hyväksytty teksti> a) moniosaiseen tuotteeseen sisällytetty osa on näkyvissä tuotteen tavanomaisen käytön aikana, ja (Tarkistus 4) 3 artiklan 4 kohta >Alkuperäinen teksti> 4. Edellä 3 kohdan a alakohdan mukaisella 'tavanomaisella käytöllä' tarkoitetaan kaikkea muuta käyttöä paitsi kunnossapitoa, huoltoa tai korjausta. >EP:n äänestyksessä hyväksytty teksti> 4. Edellä 3 kohdan a alakohdan mukaisella 'tavanomaisella käytöllä' tarkoitetaan loppukäyttäjän suorittamaa käyttöä, johon ei sisälly kunnossapito-, huolto- tai korjaustoimenpiteet. (Tarkistus 5) 6 artiklan 3 kohta >Alkuperäinen teksti> 3. Edellä olevaa 2 kohtaa sovelletaan myös, jos malli on tullut tunnetuksi mallin luojaan tai hänen oikeudenomistajaansa kohdistuneen väärinkäytöksen seurauksena. >EP:n äänestyksessä hyväksytty teksti> 3. Edellä olevaa 2 kohtaa sovelletaan myös, jos malli on tullut tunnetuksi mallin luojaan tai hänen oikeudenomistajaansa kohdistuneen väärinkäytöksen seurauksena, ellei tämän väärinkäytöksen seurauksena ole syntynyt rekisteröityä yhteisön mallia tai kyseisen jäsenvaltion rekisteröityä mallioikeutta. (Tarkistus 6) 7 artiklan 2 kohta >Alkuperäinen teksti> 2. Mallioikeutta ei myönnetä tuotteen ulkoasun niille piirteille, jotka on välttämättä toisinnettava tarkalleen saman muotoisina ja kokoisina, jotta tuote, johon malli sisältyy tai johon sitä sovelletaan, voitaisiin mekaanisesti liittää toiseen tuotteeseen tai asentaa siihen, sen ympärille tai sitä vasten siten, että kumpikin tuote toimii tarkoitetulla tavalla. >EP:n äänestyksessä hyväksytty teksti> 2. Mallioikeutta ei myönnetä tuotteen ulkoasun niille piirteille, jotka on toisinnettava, jotta tuote, johon malli sisältyy tai johon sitä sovelletaan, voitaisiin mekaanisesti liittää toiseen tuotteeseen tai asentaa siihen, sen ympärille tai sitä vasten siten, että kumpikin tuote toimii tarkoitetulla tavalla. (Tarkistus 7) 10 artikla >Alkuperäinen teksti> Malli, joka täyttää 3 artiklan 2 kohdan vaatimukset, on sitä rekisteröitäessä suojattava mallioikeudella yhden tai useamman viisivuotiskauden ajaksi rekisteröintihakemuksen tekemispäivästä. Voimassaoloaika voidaan uusia oikeuden haltijan pyynnöstä yhdeksi tai useammaksi viisivuotiskaudeksi, yhteensä 25 vuodeksi rekisteröintihakemuksen tekemispäivästä. >EP:n äänestyksessä hyväksytty teksti> Malli, joka täyttää 3 artiklan 2 kohdan vaatimukset, on sitä rekisteröitäessä suojattava mallioikeudella yhden tai useamman viisivuotiskauden ajaksi rekisteröintihakemuksen tekemispäivästä. Oikeudenhaltija voi uusia voimassaoloajan yhdeksi tai useammaksi viisivuotiskaudeksi, yhteensä 25 vuodeksi rekisteröintihakemuksen tekemispäivästä. (Tarkistus 9) 13 artiklan 2 kohdan johdantokappale >Alkuperäinen teksti> 2. Tämän lisäksi mallin rekisteröinnistä johtuvat oikeudet eivät kata: >EP:n äänestyksessä hyväksytty teksti> 2. Tämän lisäksi mallin rekisteröinnistä johtuviin oikeuksiin ei voi vedota, kun asia koskee (Tarkistus 10) 14 artikla >Alkuperäinen teksti> Siirtymäsäännös Siihen saakka kunnes direktiivin tarkistukset on hyväksytty komission ehdotuksesta 18 artiklan säännösten mukaisesti, jäsenvaltiot voivat pitää voimassa tai ottaa käyttöön säännöksiä, jotka koskevat suojatun mallin käyttöä moniosaisen tuotteen korjaamiseen alkuperäisen ulkoasun palauttamiseksi, jos tuote, johon malli sisältyy tai johon mallia sovelletaan, on osa moniosaista tuotetta, jonka ulkoasusta suojattu malli on riippuvainen. >EP:n äänestyksessä hyväksytty teksti> Mallin käyttö korjaustarkoituksiin 1. Poiketen siitä, mitä 12 artiklassa säädetään, mallioikeuden sisältämiä oikeuksia ei saa käyttää kolmansia osapuolia vastaan, jotka käyttävät mallia, edellyttäen että a) tuote, johon malli sisältyy tai johon mallia sovelletaan, on osa moniosaista tuotetta, jonka ulkoasusta suojeltu malli on riippuvainen; >EP:n äänestyksessä hyväksytty teksti> b) tällaisen käytön tarkoituksena on tehdä mahdolliseksi moniosaisen tuotteen korjaaminen sen alkuperäisen ulkoasun palauttamiseksi; c) yleisölle tiedotetaan korjaukseen käytettävän tuotteen alkuperästä pysyvällä merkinnällä, kuten tavaramerkillä tai kauppanimellä tai muulla asianmukaisella tavalla ja >EP:n äänestyksessä hyväksytty teksti> d) kolmas osapuoli on i) ilmoittanut oikeuden haltijalle aikomuksestaan käyttää mallia; >EP:n äänestyksessä hyväksytty teksti> ii) tarjonnut oikeuden haltijalle oikeudenmukaista ja kohtuullista korvausta mallin käytöstä; ja >EP:n äänestyksessä hyväksytty teksti> iii) tarjoutunut toimittamaan oikeuden haltijalle säännöllisellä ja luotettavalla tavalla tiedot mallin käytön laajuudesta tämän säännöksen nojalla. >EP:n äänestyksessä hyväksytty teksti> 2. Ellei toisin ole säädetty, 1 kohdan d alakohdassa mainitut velvollisuudet koskevat valmistajaa tai, jos kyse on sellaisen osan tuonnista, jota ei valmisteta siinä jäsenvaltiossa, jossa suojaa sovelletaan, sen osan maahantuojaa, johon malli on määrä sisällyttää tai johon sitä on määrä soveltaa. >EP:n äänestyksessä hyväksytty teksti> 3. Korvausta laskettaessa otetaan ensisijaisesti huomioon kyseisen mallin tuotekehittelyn kustannukset. >EP:n äänestyksessä hyväksytty teksti> 4. Edellä 1 kohtaa ei sovelleta, jos oikeuden haltija esittää todisteet, jotka osoittavat oikeaksi väitteen siitä, että se osapuoli, johon 1 kohdan d alakohdan velvollisuudet kohdistuvat, ei voi tai halua noudattaa velvollisuuksia taikka maksaa hänelle tarjottua korvausta. (Tarkistus 11) 15 artikla >Alkuperäinen teksti> Mallioikeuden rekisteröinnistä johtuvat oikeudet eivät koske sellaiseen tuotteeseen liittyviä toimia, johon sisältyy mallioikeuden suojan soveltamisalaan kuuluva malli tai johon sovelletaan tällaista mallia, jos mallin haltija on saattanut tuotteen yhteisössä markkinoille tai jos tämä on tapahtunut hänen suostumuksellaan. >EP:n äänestyksessä hyväksytty teksti> Mallioikeuden rekisteröinnistä johtuvat oikeudet eivät koske sellaiseen tuotteeseen liittyviä toimia, johon sisältyy mallioikeuden suojan soveltamisalaan kuuluva malli tai johon sovelletaan tällaista mallia, jos mallin haltija on saattanut tuotteen yhteisössä markkinoille tai jos tämä on tapahtunut hänen suostumuksellaan tai 14 artiklan mukaisesti. (Tarkistus 12) 15 a artikla (uusi) >EP:n äänestyksessä hyväksytty teksti> 15 a artikla 1. Tuomioistuimen, joka on toimivaltainen käsittelemään mallioikeuden loukkausta koskevan kanteen tai myöntämään väliaikaistoimia koskevan määräyksen, on oikeuden haltijan pyynnöstä, elleivät erityiset syyt toisin edellytä, määrättävä henkilö antamaan oikeuden haltijalle tietoja sellaisten tuotteiden alkuperästä ja kaupallisesta jakeluketjusta, joiden väitetään loukkaavan mallioikeutta, jos kyseinen henkilö >EP:n äänestyksessä hyväksytty teksti> a) on tavattu pitämässä hallussaan tällaisia tuotteita kaupallisia tarkoituksia varten, tai >EP:n äänestyksessä hyväksytty teksti> b) on tunnistettu a alakohdan nojalla tällaisten tavaroiden alkuperäksi tai kaupallisen jakeluketjun osaksi. >EP:n äänestyksessä hyväksytty teksti> 2. Edellä 1 kohdassa tarkoitettuihin tietoihin sisältyvät >EP:n äänestyksessä hyväksytty teksti> a) tuotteen valmistajien, toimittajien ja muiden aikaisempien haltijoiden sekä niiden kaupallisten vastaanottajien tai jakelupaikkojen nimet ja osoitteet sekä >EP:n äänestyksessä hyväksytty teksti> b) tiedot valmistettujen, toimitettujen, vastaanotettujen tai tilattujen tavaroiden määrästä. >EP:n äänestyksessä hyväksytty teksti> 3. Edellä 1 ja 2 kohtaa sovelletaan niiden vaikuttamatta muihin säännöksiin, jotka >EP:n äänestyksessä hyväksytty teksti> a) antavat oikeuden haltijalle laajemmat tietojensaantioikeudet; >EP:n äänestyksessä hyväksytty teksti> b) koskevat tässä artiklassa tarkoitettujen tietojen käyttöä rikos- tai siviilioikeudellisessa menettelyssä; >EP:n äänestyksessä hyväksytty teksti> c) koskevat vastuuta tietojensaantioikeuden väärinkäytöstä; >EP:n äänestyksessä hyväksytty teksti> d) antavat mahdollisuuden kieltäytyä sellaisten tietojen antamisesta, jotka pakottaisivat 1 kohdassa tarkoitetun henkilön myöntämään oikeudenloukkauksen tapahtuneen. (Tarkistus 13) 18 artikla >Alkuperäinen teksti> Komissio esittää viiden vuoden kuluttua 19 artiklassa säädetystä täytäntöönpanopäivästä selvityksen tämän direktiivin säännösten vaikutuksista yhteisön teollisuuteen, kuluttajiin, kilpailuun ja sisämarkkinoiden toimintaan. Tarvittaessa se ehdottaa Euroopan parlamentille ja neuvostolle tähän direktiiviin sellaisia muutoksia, jotka ovat tarpeen sisämarkkinoiden toteuttamiseksi moniosaisten tuotteiden osien osalta sekä mahdollisia muita tarpeellisiksi katsomiaan muutoksia. >EP:n äänestyksessä hyväksytty teksti> Komissio esittää viiden vuoden kuluttua 19 artiklassa säädetystä täytäntöönpanopäivästä selvityksen tämän direktiivin säännösten vaikutuksista kilpailuun ja sisämarkkinoiden toimintaan samoin kuin teollisuusaloihin, joihin vaikutukset kohdistuvat voimakkaimmin, erityisesti moniosaisten tuotteiden ja osien valmistajiin, sekä kuluttajiin. Tarvittaessa se ehdottaa Euroopan parlamentille ja neuvostolle tähän direktiiviin aiheellisia muutoksia kuultuaan ensin osapuolia, joita asia eniten koskee.